Diari Oficial de la Generalitat Valenciana


Sumari del DOGV 1326, del 15-06-1990 (1990/817865)

ORDRE de 30 de maig de 1990, de la Conselleria d'Agricultura i Pesca, per la qual es regulen les subvencions a l'assegurança de l'arròs per a 1990.
---------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/05/30/(3)/dof/vci/html**

### Dades del document

Número de DOGV
:   1326

Data del DOGV
:   15-06-1990

Secció del DOGV
:   DISPOSICIONS GENERALS

Número del document
:   1990/817865


Data del document
:   30-05-1990

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 30 de maig de 1990 de la Conselleria d'Agricultura i Pesca, per la qual es regulen les subvencions a l'assegurança de l'arròs per a 1990.  
La Conselleria d?agricultura i Pesca dóna suport a la subscripció d'assegurances agràries, incloses en el Pla Anual d'Assegurances Agràries Combinades, a l?àmbit de la Comunitat Valenciana.  
La problemàtica específica del cultiu de l'arròs ja va fer convenient abans, la implantació de les assegurances de la pedra i de l?incendi de collites, a través de la Mutualitat Arrossera d'Assegurances. En no ser incloses aquestes assegurances en el Pla nacional i mancar de subvencions estatals, cal una actuació específica de la Conselleria d?agricultura i Pesca, a favor dels subscriptors, dirigida a abaratir el cost de les primes amb l?objectiu d'aconseguir un major cobriment dels dits riscs i, en conseqüència, garantir el manteniment del nivell de renda dels agricultors arrossers.  
Per açò, vista la proposta de la Direcció General de Producció i Indústries Agràries i fent ús de les facultats que tinc atribuïdes,  
ORDENE:  
Article primer  
La Conselleria d?agricultura i Pesca concedirà subvencions, a càrrec del corresponent programa dels Pressuposts de la Generalitat Valenciana per a 1990, als agricultors que subscriguen pòlisses d'assegurança de la pedra i/o de l?incendi de collites en el cultiu de l'arròs, a través de la Mutualitat Arrossera d'Assegurances o una altra entitat asseguradora, exclusivament per les seues parcel·les assegurables que siguen ubicades al territori de la Comunitat Valenciana.  
Article segon  
La quantia de la subvenció s'estableix en un trenta per cent (30%) del cost total de l'assegurança (prima més recàrrec del Consorci de Compensació d'Assegurances).  
Article tercer  
La subvenció caldrà que la sol·licite l'assegurat beneficiari de la subvenció, mitjançant l'imprès, el model del qual apareix en l'annex d'aquesta Ordre, dins el termini que finalitzarà el 31 d'agost d'enguany.  
Article quart  
" subvenció es pagarà a l?entitat asseguradora, la qual haurà de presentar relació, per duplicat, que expresse nom i cognoms del titular de la pòlissa, DNI i quantia de la subvenció que li corresponga. La Conselleria d?agricultura i Pesca podrà sol·licitar còpia de les pòlisses subscrites que considere necessàries, per a la comprovació de les dades que estime pertinents. L'agricultor beneficiari descomptarà la dita subvenció en el moment de la subscripció de la pòlissa.  
Article cinqué  
La Conselleria d?agricultura i Pesca comunicarà al sol·licitant la resolució que s'escaiga, la qual serà efectiva quan es comprove la correcta aplicació i càlcul de la subvenció.  
DISPOSICIO FINAL:  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 30 de maig de 1990.  
El Conseller d?agricultura i Pesca,  
LLUIS FONT DE MORA I MONTESINOS  
Veure imatge


Còpia Permalink ELI